CELEX: C2004/239/37
Language: el
Date: 2004-09-25 00:00:00
Title: Απόφαση του Πρωτοδικείου, της 15ης Ιουλίου 2004, στις συνεκδ. υποθ. Τ-180/02 και Τ-113/03, Γεώργιος Γκούβρας κατά Επιτροπής των Ευρωπαϊκών Κοινοτήτων (Υπάλληλοι — Τοποθέτηση — Απόσπαση προς το συμφέρον της υπηρεσίας — Αναδρομική μεταβολή του τόπου υπηρεσίας και σχετικά οικονομικής φύσεως δικαιώματα — Αναζήτηση του αχρεωστήτου — Επίδομα εγκαταστάσεως και ημερήσιες αποζημιώσεις — Μεταφορά μέρους των αποδοχών εκτός του τόπου υπηρεσίας)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/18
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουλίου 2004
   στις συνεκδ. υποθ. Τ-180/02 και Τ-113/03, Γεώργιος Γκούβρας κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Τοποθέτηση - Απόσπαση προς το συμφέρον της υπηρεσίας - Αναδρομική μεταβολή του τόπου υπηρεσίας και σχετικά οικονομικής φύσεως δικαιώματα - Αναζήτηση του αχρεωστήτου - Επίδομα εγκαταστάσεως και ημερήσιες αποζημιώσεις - Μεταφορά μέρους των αποδοχών εκτός του τόπου υπηρεσίας)
   (2004/C 239/37)
   Γλώσσα διαδικασίας: η γαλλική
   Στις συνεκδ. υποθ Τ-180/02 και Τ-113/03, Γεώργιος Γκούβρας, υπάλληλος της Επιτροπής των Ευρωπαϊκών Κοινοτήτων, κάτοικος Bereldange (Λουξεμβούργο), εκπροσωπούμενος από τους δικηγόρους J.-N. Louis, E. Marchal και Albert Coolen, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: J. Curral και L. Lozano Palacios, με τόπο επιδόσεων στο Λουξεμβούργο), με αντικείμενο
   στην υπόθεση Τ-180/02, την ακύρωση της αποφάσεως της Επιτροπής να καθορίσει, αναδρομικώς από 1ης Νοεμβρίου 2000 και καθ' όλη τη διάρκεια της αποσπάσεώς του προς το συμφέρον της υπηρεσίας, ως τόπο υπηρεσίας του προσφεύγοντος την Αθήνα, να καταργήσει το δικαίωμα του προσφεύγοντος για τη λήψη επιδόματος αποδημίας και για την επιστροφή των ετησίων εξόδων ταξιδίου και να εφαρμόσει επί των αποδοχών του τον ισχύοντα για την Ελλάδα διορθωτικό συντελεστή, καθώς και της αποφάσεως να προβεί σε αναζήτηση των αχρεωστήτως καταβληθέντων, και
   στην υπόθεση Τ-113/03, την ακύρωση της αποφάσεως της Επιτροπής με την οποία η τελευταία αρνήθηκε να χορηγήσει στον προσφεύγοντα αποζημίωση εγκαταστάσεως και ημερήσιες αποζημιώσεις για τη περίοδο της τοποθέτησής του στην Αθήνα προς το συμφέρον της υπηρεσίας, καθώς και αποζημίωση εγκαταστάσεως κατά την εκ νέου τοποθέτησή του στο Λουξεμβούργο, και της αποφάσεως με την οποία περιορίστηκε στο 35 % των καθαρών αποδοχών του το δυνάμενο να μεταφερθεί τμήμα των αποδοχών του στον τόπο υπηρεσίας του στο Λουξεμβούργο κατά τη διάρκεια της αποσπάσεώς του, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehousse, δικαστές, γραμματέας: I. Νάτσινας, εξέδωσε στις 15 Ιουλίου 2004 απόφαση με το ακόλουθο διατακτικό:
   
               1.
            
            
               Ακυρώνει την απόφαση της Επιτροπής της 30ής Απριλίου 2002 καθόσον αρνείται την καταβολή στον προσφεύγοντα του επιδόματος εγκαταστάσεως επ' ευκαιρία της αποσπάσεώς του στην Αθήνα.
            
         
               2.
            
            
               Απορρίπτει τα λοιπά αιτήματα ακυρώσεως που υποβάλλονται στο πλαίσιο των υποθέσεων Τ-180/02 και Τ-113/03.
            
         
               3.
            
            
               Η Επιτροπή θα φέρει τα δικά της δικαστικά έξοδα και ένα τρίτο των εξόδων του προσφεύγοντος στις δύο αυτές υποθέσεις.
            
         
               4.
            
            
               Ο προσφεύγων θα φέρει τα δύο τρίτα των δικών του δικαστικών εξόδων στις υποθέσεις αυτές.
            
         
      (1)  ΕΕ C 191 της 10.8.2002.